
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 260  
                                                             din 29 noiembrie 2023
privind majorarea cu 500 % a impozitului pe clădire și a impozitului pe teren, începând cu anul 2024, pentru clădirea și terenul situate în Municipiul Sighișoara, str. Șt. O. Iosif, nr. 2, ca urmare a constatării stării tehnice de clădire și teren neîngrijite


Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 34.079/16.10.2023 şi la Consiliul Local Sighișoara cu nr. 38.070/20.11.2023, de referatul de aprobare, înregistrat cu nr. 34.082/16.10.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile art. 5 alin. (1) lit. a), art. 16 alin. (2), art. 20 alin. (1) lit. b), art. 27 din Legea nr. 273/2006 privind finanţele publice locale, cu modificările şi completările ulterioare;

           Ținând cont de prevederile art. 489 alin. (5), alin. (6), alin. (7) și alin. (8) din Legea nr. 227/2015 privind Codul fiscal, cu modificările și completările ulterioare, și ale pct. 168 din H.G. nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările și completările ulterioare; 

           Văzând prevederile Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, cu precădere cele ale anexei nr. 9 din Hotărârea Consiliului Local Sighișoara nr. 87/27.04.2023 cu privire la Regulamentul privind stabilirea condițiilor de majorare a impozitului pe clădirile și terenurile neîngrijite de pe raza Municipiului Sighișoara;

  Având în vedere Nota internă cu nr. 2.312/IX/20.01.2023, însoțită de nota de constatare cu nr. 46.487/IX/06.12.2022, precum și Nota internă cu nr. 2.312/IX/12.10.2023, întocmite de către Comisia de identificare și evaluare a clădirilor/terenurilor neîngrijite din intravilanul Municipiului Sighișoara și de întocmire a notei tehnice de constatare cu privire la starea corespunzătoare/necorespunzătoare a acestora, numită prin Dispoziția Primarului Municipului Sighișoara cu nr. 175/02.04.2021, prin care se solicită și se justifică majorarea cu 500 % a impozitului pe clădire și a impozitului pe teren, începând cu anul 2024, pentru clădirea și terenul situate în Municipiul Sighișoara, str. Șt. O. Iosif, nr. 2, ca urmare a constatării stării tehnice de clădire și teren neîngrijite;
Având în vedere Raportul de specialitate al Biroului Impozite și Taxe, înregistrat cu nr. 34.081/16.10.2023, prin care se propune majorarea cu 500 % a impozitului pe clădire și a impozitului pe teren, începând cu anul 2024, pentru clădirea și terenul situate în Municipiul Sighișoara, str. Șt. O. Iosif, nr. 2, ca urmare a constatării stării tehnice de clădire și teren neîngrijite;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 87 alin. (3), art. 129 alin. (2) lit. b), alin. (4) lit. c), alin. (14), art. 139 alin. (1) și alin. (3) lit. c) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ş T E:
Art. 1. Se aprobă majorarea cu 500 % a impozitului pe clădire și a impozitului pe teren, începând cu anul 2024, pentru clădirea și terenul situate în Municipiul Sighișoara, str. Șt. O. Iosif, nr. 2, aparținând în cotă de 50% lui Rolea Claudia și George.

Art. 2. Clădirea și terenul situate în Municipiul Sighișoara, str. Șt. O. Iosif, nr. 2, se încadrează în categoria clădirilor/terenurilor neîngrijite, prin constatarea stării tehnice necorespunzătoare în baza criteriilor stabilite prin regulamentul, aprobat prin Hotărârea Consiliului Local Sighișoara nr. 87/27.04.2023.
Art. 3. Cu ducerea la îndeplinire a prevederilor prezentei hotărâri se încredinţează Biroul Impozite și Taxe din cadrul Municipiului Sighișoara. 

Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

           Tűrk Michaela                     

                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  1 ex. Direcția Arhitect Șef;

  2 ex. Biroul Impozite și Taxe;
  1 ex. Rolea Claudia și George.
10 ex.  
B.A.

